Diari Oficial de la Generalitat Valenciana


Sumari del DOGV 4645, del 05-12-2003 (2003/12347)

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni específic entre l'Organisme Autònom Biblioteca Nacional i la Generalitat Valenciana per a la catalogació i digitalització del fons de dibuixos infantils de la Guerra Civil espanyola conservats en la Biblioteca Nacional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/12904


Data del document
:   20-11-2003

Organisme emissor
:   Conselleria de Presidència

Tipus de document
:   Resolució

Descriptors 

:   * administració central
    * biblioteca nacional
    * cooperació administrativa
    * catalogació

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni específic entre l'Organisme Autònom Biblioteca Nacional i la Generalitat Valenciana per a la catalogació i digitalització del fons de dibuixos infantils de la Guerra Civil espanyola conservats en la Biblioteca Nacional. [2003/M12560]
  
Subscrit, després de la tramitació prèvia reglamentària, entre l'Organisme Autònom Biblioteca Nacional i la Generalitat Valenciana, el 16 de setembre de 2003, un conveni específic per a la catalogació i digitalització del fons de dibuixos infantils de la Guerra Civil espanyola conservats en la Biblioteca Nacional, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0966/2003, i que figura com a annex d'esta resolució.
  
València, 20 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Conveni específic entre l'Organisme Autònom Biblioteca Nacional i la Generalitat Valenciana per a la catalogació i digitalització del fons de dibuixos infantils de la Guerra Civil espanyola conservats en la Biblioteca Nacional
  
Madrid, 16 de setembre de 2003
  
Reunits
  
D'una part, Esteban González Pons, conseller de Cultura, Educació i Esport, actuant en nom i representació de la Generalitat Valenciana, autoritzat per a este acte per Acord del Consell de la Generalitat, amb data 25 de juliol de 2003.
  
I d'una altra part, Luis Racionero Grau, director de l'Organisme Autònom Biblioteca Nacional, d'acord amb les atribucions que té conferides per Reial Decret 1.581/1991, de 31 d'octubre (BOE de 08.11.1991), i per l'Acord del Consell de Ministres de 3 de juliol de 1998 publicat per mitjà de Resolució de 8 de juliol de 1998 de la Secretaria d'Estat per a les Administracions Territorials (BOE de 16.07.1998) sobre competència per a celebrar convenis de col·laboració amb les comunitats autònomes, i de conformitat amb el que disposen l'article 6 i la disposició addicional 13a de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les dos parts es reconeixen capacitat jurídica suficient, i en nom de les seues respectives entitats
  
Exposen
  
Que han subscrit un conveni marc de col·laboració amb data 20 de novembre de 2002.
  
Que les dos institucions estan interessades en la conservació, catalogació, difusió i estudi de la col·lecció de dibuixos infantils produïts en les colònies escolars durant la Guerra Civil espanyola, que es conserven en la Biblioteca Nacional, raó per la qual acorden establir el present conveni específic.
  
I considerant el comú interés que este projecte té per a les dos entitats, la Biblioteca Nacional i la Generalitat Valenciana, que realitzarà les actuacions objecte d'este conveni a través de la Biblioteca Valenciana, centre superior bibliotecari de la Generalitat Valenciana i depòsit bibliogràfic de la Comunitat Valenciana, formalitzen el present conveni específic, d'acord amb les següents
  
Clàusules
  
Primera. L'objectiu del present conveni és la catalogació i digitalització de la col·lecció de dibuixos citada anteriorment. Així mateix, es determinaran les intervencions necessàries per a la correcta conservació dels originals, i s'investigarà la procedència i història del material objecte de la catalogació, com a complement essencial d'esta.
  
Segona. Les normes de catalogació seran establides per la Biblioteca Nacional, d'acord amb els criteris científics que s'estimen convenients. Durant el període de catalogació dels dibuixos, estos no podran ser consultats i, una vegada finalitzada la catalogació, l'accés dels originals quedarà subjecte a les limitacions que establisca la Biblioteca Nacional.
  
Tercera. La Biblioteca Valenciana designarà les persones encarregades de la catalogació dels dibuixos, i es farà càrrec dels honoraris, fins a un import màxim de 12.000 euros, IVA inclòs, a càrrec del programa pressupostari 452.10, capítol II, de la Direcció General d'Arxius i Innovació Tecnològica de la Conselleria de Cultura, Educació i Esport de la Generalitat Valenciana.
  
La realització d'este treball no comportarà cap vinculació laboral amb la Biblioteca Nacional ni amb la Biblioteca Valenciana.
  
Quarta. La Biblioteca Nacional s'encarregarà de la digitalització dels dibuixos, i es farà càrrec del cost econòmic que això implique, a càrrec del programa pressupostari 452 B, capítol 6 de l'Organisme Autònom Biblioteca Nacional, fins a un import màxim de 12.000 euros, IVA inclòs. Així mateix, es compromet a entregar una còpia digitalitzada dels dibuixos a la Biblioteca Valenciana, atés l'interés que este material d'arxiu té per a la història de la Comunitat Valenciana.
  
Quinta. Per a l'adequat desenrotllament de les activitats exposades, es constituirà una comissió de seguiment integrada per un representant de cada una de les parts, designats a l'efecte per cada entitat.
  
Eixa comissió de seguiment acordarà les accions que es realitzaran en cada moment.
  
Sexta. Este conveni tindrà vigència fins al 31 de desembre de 2003 i empararà les activitats preparatòries realitzades per la Generalitat Valenciana des de l'1 de gener del present any. Podrà procedir-se a la modificació i pròrroga del present conveni de forma expressa i per mutu acord de les parts, abans que este finalitze.
  
Per al cas de resolució del present conveni, la Biblioteca Nacional i la Biblioteca Valenciana prendran les mesures necessàries per a evitar perjuís tant a estes com a tercers, entenent-se que hauran de continuar, fins a la conclusió, les accions ja iniciades.
  
Sèptima. Per a tots els efectes d'este conveni, ambdós parts se sotmeten expressament a la jurisdicció dels jutjats i tribunals de Madrid.
  
I en prova de conformitat, firmen el present conveni en exemplar quadruplicat en el lloc i la data indicats més amunt.
  
El conseller de Cultura, Educació i Esport,
  
ESTEBAN GONZÁLEZ PONS
  
El director de l'Organisme Autònom Biblioteca Nacional,
  
LUIS RACIONERO GRAU